recursal/SuperWikiNEXT-32B huggingface dataset:
त्रिकोण तारामंडल
**त्रिकोण** या **ट्राऐंगुलम** (अंग्रेज़ी: Triangulum) खगोलीय गोले के उत्तरी भाग में स्थित एक छोटा-सा तारामंडल है जो अंतर्राष्ट्रीय खगोलीय संघ द्वारा जारी की गई ८८ तारामंडलों की सूची में शामिल है। दूसरी शताब्दी ईसवी में टॉलमी ने जिन ४८ तारामंडलों की सूची बनाई थी यह उनमें भी शामिल था। इसका नाम इसके तीन सबसे रोशन तारों से आता है जिनको कालपनिक लकीरों से जोड़ने से एक पतला सा समद्विबाहु (आसोसिलीज़) त्रिकोण बनता है।

तारे
----

त्रिकोण तारामंडल में १५ तारे हैं जिन्हें बायर नाम दिए जा चुके हैं। इनमें से एक के इर्द-गिर्द ग़ैर-सौरीय ग्रह परिक्रमा करता हुआ पाया गया है। इस तारामंडल का सब से रोशन तारा बेटा ट्राऐंगुलाए (β Trianguli) नाम का एक सफ़ेद दानव तारा है जिसका एक धुंधला-सा साथी तारा भी है। इसका दूसरा सब से रोशन तारा अल्फ़ा ट्राऐंगुलाए (α Trianguli) नामक सफ़ेद-पीला महादानव तारा है और इसका भी एक नज़दीकी साथी तारा है। त्रिकोण तारामंडल का तीसरा सब से रोशन तारा ६ ट्राऐंगुलाए (6 Trianguli) है जो मध्यम-शक्ति की दूरबीन से देखने पर एक दोहरा तारा (एक पीला और एक नीला) ज्ञात होता है। वास्तव में इसके दोनों तारे स्वयं द्वितारे हैं।

तारों के अलावा, त्रिकोण तारामंडल के क्षेत्र में कुछ अन्य दिलचस्प खगोलीय वस्तुएँ भी हैं, जिनमें ट्राऐन्गुलम गैलेक्सी शामिल है। यह सर्पिल (स्पाइरल) गैलेक्सी पृथ्वी से लगभग ३० लाख प्रकाश-वर्ष दूर है और आकाशगंगा (हमारी गैलेक्सी) के साथ स्थानीय समूह का हिस्सा है। इस तारामंडल में कई अन्य गैलेक्सियाँ भी दिखती हैं।

इन्हें भी देखें
---------------

* दानव तारा
* महादानव तारा
* स्थानीय समूह
* ट्राऐन्गुलम आकाशगंगा
* तारामंडल

सन्दर्भ
-------

1. ↑  Robert Burnham, Jr (1978). *Burnham's Celestial Handbook*, Dover Publications, New York. ISBN 0-486-24065-7
तिआन ची ज्वालामुखीय झील
**चांगबाई पर्वत शृंखला** (Changbai Mountains) या **जांगबाएक पर्वत शृंखला** (Jangbaek Mountains) मंचूरिया क्षेत्र में चीन और उत्तर कोरिया की सरहद पर स्थित एक पर्वत शृंखला है। यह चीन को रूस के प्रिमोर्स्की क्राय प्रान्त से भी अलग करते हैं। इन्हें रूस में **वोस्तोचनो-मान्चझ़ुर्स्कीए शृंखला** (Vostochno-Manchzhurskie gory) कहते हैं। इस शृंखला का सबसे ऊंचा पहाड़ २,७४५ मीटर लम्बा 'बएकदू पर्वत' (Baekdu Mountain) नामक ज्वालामुखी है, जिसकी ढलानों से सोंगहुआ नदी, यालू नदी और तूमन नदी शुरू होती हैं। इन पहाड़ों में 'तिआन ची' (Tian Chi, अर्थ: स्वर्ग झील) नामक एक प्रसिद्ध बड़ी ज्वालामुखीय झील भी स्थित है।

इन पहाड़ों के ऊंचे भागों में टुन्ड्रा-नुमा वनस्पति जीवन मिलता है और वृक्ष रेखा से नीचे भूर्ज, कोरियाई चीड़ (पाइन), सनोबर (फ़र) और सरल (स्प्रूस) उगते हैं। इन वनों में साइबेरियाई शेर और भालुओं के साथ-साथ अन्य जानवर भी रहते हैं। सर्दियों में तापमान गिरकर −४५°सेंटीग्रेड तक पहुँच जाता है लेकिन शुष्क वातावरण के कारण यहाँ हिमानियाँ (ग्लेशियर) नहीं चलतीं।.

इन्हें भी देखें
---------------

* बएकदू पर्वत
* मंचूरिया
* जीलिन प्रान्त
* प्रिमोर्स्की क्राय

सन्दर्भ
-------

1. ↑  The Rough Guide to China Archived 2014-07-25 at the Wayback Machine, David Leffman, Martin Zatko, Penguin, 2011, ISBN 978-1-4053-8908-2, *... The Changbai mountains run northeast to southwest along the Chinese–Korean border for more than 1000km. With long, harsh winters and humid summers, this is the only mountain range in east Asia to possess alpine tundra, and its highest peak, Baitou Shan (2744m) ... huge lake, Tian Chi ...*
**जिनप्रभ सूरि** ईसवी सन् की १४वीं शताब्दी में एक असाधारण प्रतिभाशाली जैन आचार्य हो गए हैं। मुगल बादशाह अकबर के दरबार में जो स्थान जगद्गुरु हीरविजय सूरि को प्राप्त था, वही स्थान तुगलक सुलतान मुहम्मदशाह के दरबार में जिनप्रभ सूरि का था।

जिनप्रभ सूरि लघु खरतर गच्छ के प्रवर्तक जिनसिंह सूरि के प्रधान शिष्य थे। संस्कृत, प्राकृत और अपभ्रंश में विविध विषयों पर इन्होंने महत्वपूर्ण ग्रंथ लिखे हैं। प्रतिदिन किसी अभिनव काव्य की रचना करने के पश्चात् ही आहारग्रहण करने का उनका नियम था। उनके जीवनकाल में बघेला वंश का अंत, गुजरात का मुसलमान बादशाहों के अधिकार में चला जाना, दिल्ली में मुगल सल्तनत का आरंभ आदि अनेक रोमांचकारी ऐतिहासिक घटनाएँ घटी थीं।

जिनप्रभ सूरि को भ्रमण का बहुत शौक था तथा गुजरात, राजस्थान, मालवा, मध्यप्रदेश, बरार, दक्षिण, कर्णाटक, तेलंगाना, बिहार, अवध, उत्तर प्रदेश और पंजाब आदि स्थानों की यात्राएँ इन्होंने की थीं। अपने विविध तीर्थकाल में इस भ्रमण का विस्तृत वृतांत जिनप्रभ सूरि संकलित किया है। इस वृत्तांत के अनुसार विक्रम संवत् १२५ (११९९ ई.) में सुलतान अलाउद्दीन के छोटे भाई उल्लू खाँ (अलफ खाँ) ने दिल्ली से गुजरात पर आक्रमण किया। उस समय चित्तौड़ के नरेश समरसिंह ने उल्लू खाँ को दंड देकर मेवाड़ की रक्षा की। विविध तीर्थकल्प में बनारस के मणिकणिंकाघाट तथा देववाराणसी, राजधानी वाराणसी, मदन वाराणसी और विजयवाराणसी का उल्लेख है। राजधानी वाराणसी में यवन रहते थे। आजकल का मदनपुरा ही मदन वाराणसी हो सकता है।

सन्दर्भ
-------
यह सुझाव दिया जाता है कि इस लेख या भाग का *ताप उत्क्रमण* के साथ विलय कर दिया जाए। (वार्ता)
**भूगोल** विषय में आने वाले इस तापमान के व्युत्क्रमण को तापमान का प्रतिलोमन या तापमान की विलोमता भी कहते हैं। सामान्यतः वायुमण्डल में 165 मीटर की ऊंचाई पर 1℃ तापमान कम हो जाता है। परन्तु कभी कभी इसका अपवाद भी हो जाता है।

परिभाषा
-------

सामान्य परिस्थितियों में ऊँचाई के साथ तापमान घटता है।
परन्तु कुछ परिस्थितियों में ऊँचाई के साथ तापमान घटने के
स्थान पर बढ़ता है। ऊँचाई के साथ तापमान के बढ़ने को
तापमान का व्युत्क्रमण अथवा विलोमता कहते हैं।

कारक
----

इसके लिए लम्बी रातें, स्वच्छ आकाश, शान्त वायु, शुष्क वायु एव
हिमाच्छादन इत्यादि भौगोलिक परिस्थितियाँ प्रमुख कारक है।
ऐसी परिस्थितियों में धरातल और वायु की निचली परतों से ऊष्मा
का विकिरण तेज गति से होता है। परिणामस्वरूप निचली परत
की हवा ठण्डी होने के कारण घनी व भारी हो जाती है। ऊपर की
हवा जिसमें ऊष्मा का विकिरण धीमी गति से होता है, अपेक्षाकृत
गर्म रहती है। ऐसी परिस्थति में तापमान ऊँचाई के साथ घटने के
स्थान पर बढ़ने लगता है।

प्रकार
------

यह प्रायः तीन प्रकार का हो सकता है:-

### तापीय या विकिरण प्रतिलोमन

यह प्रतिलोमन धरातल के निकट वायुमंडल के सबसे निचले भाग में घटित होता है।

खासतौर पर मध्य तथा उच्च अक्षांशों के बर्फ से ढके क्षेत्रों में जहाँ जाड़े की लम्बी रात्रि पाई जाती है।

अनुकूल दशाओं के तहत आकाश स्वच्छ तथा बादल रहित होना चाहिये, धरातल के पास शुष्क पवनें पाई जानी चाहिये।

  

### अभिवहनीय या सम्पर्कीय प्रतिलोमन

जब क्षैतिज रूप से ठंडी हवा के ऊपर गर्म हवा आ जाती है। उदाहरणस्वरूप: शीतोष्ण चव्रवातों में।

क्षैतिज तौर पर गर्म वायु का अपेक्षाकृत ठंडी वायु के क्षेत्र में या विपरीत स्थिति हो। उदाहरणस्वरूप- सागर तटीय क्षेत्रों में।

जब गर्म एवं ठंडी हवा मेें लम्बवत गति हो। उदाहरणस्वरूप- पर्वतीय घाटियों में।

### यांत्रिक प्रतिलोमन

ऐसा प्रतिलोमन धरातल से ऊपर वायुमंउल में ऊँचाई पर होता है।

इस प्रतिलोमन के कारणों में पार्थिव विकिरण, अवशोषण एवं पवन संपर्क जैसे कारकों का हाथ नहीं होता।

यह प्रतिलोमन वायुमण्डल में वायु के ऊपर या नीचे गतिशील होने के कारण होता है, जो प्रतिचक्रवात की दशाओं के साथ अधिकांशत: पाया जाता है।

मध्य अक्षांशों में वायु के उतरने के स्थान पर यांत्रिक प्रतिलोमन एक सामान्य प्रक्रिया मानी जाती है।

तापमान की विलोमता

घाटी में प्रतिलोमन
------------------

अन्तरापर्वतीय घाटियों में शीत ऋतू की रातों में ऐसा
प्रायः होता है। यही कारण है कि पर्वतीय घाटियों में बस्तियाँ और
फलों के बगीचे सबसे नीचे नहीं बल्कि पर्वतीय ढ़ालों से थोड़े
ऊपरी भाग में विकसित किये जाते हैं। हिमालय क्षेत्र में पर्यटकों
लए विश्रामस्थल घाटी से थोड़े ऊपरी ढालों पर स्थित है ।
हिमाचल प्रदेश में सेब के बागान भी घाटियों के ऊपरी ढ़ालों पर।
ही है।

सन्दर्भ
-------

1. ↑  तापमान का प्रतिलोमन, व्युत्क्रमण. "तापमान की विलोमता".[*मृत कड़ियाँ*]
2. ↑  तापमान का प्रतिलोमन, व्युत्क्रमण. "तापमान की विलोमता" (PDF).
3. ↑  तापमान का प्रतिलोमन, व्युत्क्रमण. "तापमान की विलोमता".
4. ↑  तापमान का प्रतिलोमन, व्युत्क्रमण. "तापमान की विलोमता".
**जिनेश्वरसूरि** चंद्रकुलीय वर्धमान सूरि के प्रतिभाशाली शिष्य थे। ये खरतर गच्छ के संस्थापक थे और सन् १०२३ में विद्यमान थे। जैन आगम ग्रंथों के टीकाकार अभयदेव सूरि, सुर सुंदरी कथा के कर्ता धनेश्वरसूरि तथा महावीरचरित के कर्ता गुणचंद्रमणि उनके शिष्य-प्रशिष्यों में गिने जाते हैं।

परिचय
-----

विक्रम संवत ८०२ में अगहिल्लपुर पाटण के राजा वनराज चावड़ा के गुरु शीलगुण सूरि ने यह राजाज्ञा जारी करा दी थी कि पाटण में चैत्यवासी साधुओं को छोड़कर दूसरे वनवासी साधु प्रवेश न करें। आगे चलकर वि॰सं॰ १०७४ में जिनेश्वर सूरि और बुद्धिसागर नाम के विधिमार्गी विद्वानों ने चौलुक्य राजा दुर्लभदेव की सभा में चैत्यवासियों को शास्त्रार्थ में पराजित कर इस आज्ञा को रद्द कराया। चैत्यवासी शिथिलाचारी होने के कारण प्राय: चैत्यों (मंदिरों) में ही वहीं भोजन करते और वहीं उपदेश देते। चैत्य ही एक प्रकार से उनका मठ या निवासस्थान बन गया था, इसलिये वे चैत्यवासी कहे जाते थे। हरिभद्र सूरि ने संबोधप्रकरण में चैत्यनिवासियों को 'कुसाधु' बताते हुए कहा है कि ये देवद्रव्य का उपभोग करते हैं, जिन मंदिर और शालाएँ चिनवाते हैं, रंग बिरंगे सुगंधित धूपवासित वस्त्र पहनते हैं, बिना नाथ के बैलों के समान स्त्रियों के आगे गाते हैं, मुहूर्त निकालते हैं, निमित्त बताते हैं, भभूत देते हैं, रात भर सोते हैं, क्रय विक्रय करते हैं, चेला बनाने के लिये छोटे बच्चों को खरीदते हैं, भोले लोगों को ठगते हैं और जिन प्रतिमाओं को बेचते खरीदते हैं। श्वेतांबरों में आजकल जो 'जती या श्रीपूज्य' कहलाते हैं वे इन्हीं चैत्यवासियों या मठवासियों के और जो 'संवेगी' कहे जाते हैं वे वनवासियों के अवशेष हैं। संवेगी अपने को विधिमार्ग का अनुयायी कहते हैं। जिनेश्वर सूरि के गुरु वर्धमान सूरि स्वयं चैत्यवासी यतियों के प्रमुख आचार्य थे लेकिन बाद में उन्होंने जातियों का आचार छोड़ दिया था।

युगप्रधान जिनेश्वर सूरि ने दूर-दूर तक भ्रमण किया तथा गुजरात, मालवा और राजस्थान उनकी प्रवृत्तियों के केंद्र बन गए। उन्होने संस्कृत और प्राकृत में अनेक महत्वपूर्ण ग्रंथ लिखे हैं। जिनमें हरिभद्रअष्टक की टीका, प्रमालक्षण, पंचलिंगीप्रकरण, वीरचरित्र, कथाकोषप्रकरण, निवार्णलीलावती कथा आदि मुख्य हैं। कथाकोषप्रकरण प्राकृत कथाओं का सुंदर ग्रंथ है जो सन् १०५२ में लिखा गया था।

**बुद्धिसागर सूरि** जिनेश्वर सूरि के सगे भाई थे। उन्होंने श्वेतांबर संप्रदाय में सर्वप्रथम व्याकरण की रचना की। सन् १०२३ में ये दोनों आचार्य जाबालिपुर (जालौर) में विद्यमान थे।

सन्दर्भ ग्रन्थ
--------------

* जिनेश्वरसूरि, कथाकोषप्रकरण की मुनि जिनविनय जी की भूमिका
**ज्वालपा देवी मंदिर ज्वालापा देवी** को समर्पित एक मंदिर है। यह नवलिका नदी के तट पर स्थित है, 34 पौड़ी से मुख्य पौड़ी- कोटद्वार मार्ग पर किमी.

समारोह
------

हर साल दो नवरात्रि आयोजित की जाती हैं, चैत्र और शारदीय। बसंत पंचमी पर मेला भी लगता है। अंठवाल परिवार मंदिर का कार्यवाहक है, जो एक पुजारी परिवार है।

दंतकथा
------

एक पौराणिक कथा के अनुसार आदि शंकराचार्य ने यहां आकर यहां प्रार्थना की थी। उनकी प्रार्थना से संतुष्ट होकर देवी यहां प्रकट हुईं।

स्कंदपुराण के अनुसार, सतयुग में दैत्यराज पुलोम की बेटी शची ने देवराज इंद्र को पति के रूप में प्राप्त करने के लिए नायर नदी के किनारे ज्वाला धाम में हिमालय की अध्यक्ष देवी मां पार्वती की तपस्या की थी।

माता पार्वती शची की तपस्या से प्रसन्न होती हैं और उनकी मनोकामना पूरी करती हैं और ज्वालपा स्थान के नाम से दीप ज्वलेश्वरी के रूप में प्रकट हुईं।

संदर्भ
------

1. 1 2  "Jwalpa Devi Temple | District Pauri Garhwal, Government of Uttarakhand | India" (अंग्रेज़ी में). अभिगमन तिथि 2022-02-09.
2. 1 2  "मनचाहा वर देती हैं ये देवी, शची ने इंद्र को पाने के लिए यहां की थी तपस्या". *Amar Ujala*. अभिगमन तिथि 2022-02-09.
3. ↑  Shilpa (2019-11-23). "Jwalpa Devi Temple, Pauri Garhwal". *Bharat Temples* (अंग्रेज़ी में). अभिगमन तिथि 2022-02-09.
4. ↑  Ilamurugan (2020-05-11). "Hindu Temples of India: Jwalpa Devi Temple, Pauri, Uttarakhand". *Hindu Temples of India*. अभिगमन तिथि 2022-02-09.
टाइम यूज़ सर्वे (टीयूएस) अर्थशास्त्रीयो द्वारा इस्तेमाल किया जाने वाला समय के उपयोग का सर्वेक्षण है।

### इतिहास

पहला टीयूएस 1900s में रूस में हुआ था जहां क्षेत्रीय प्रशासन इकाइयों ने किसानों के घरों पर नज़र रखने के लिए ‘समय उपयोग’ डायरी रखनी शुरू की. इन डायरियों को 1900s के दशक में लंदन की महिलाओं और फैक्टरी कामगारों पर नज़र रखने के लिए भी इस्तेमाल किया गया.

भारत में टीयूएस की हमारी कहानी की शुरुआत, 1975-77 में होती है. इसी क्रम में नारीवादी अर्थशास्त्री देविका जैन और मालिनी चंद ने अपना पहला सर्वेक्षण किया. उन्होंने पश्चिम बंगाल और राजस्थान के 127 घरों से आंकड़े एकत्रित किए. 1982 में प्रकाशित इस सर्वेक्षण ने, बड़ी संख्या में राजस्थान में महिलाओं एवं लड़कियों को घास काटने और पशु चराने का काम करते पाया. इसके अनुसार पश्चिम बंगाल में कुछ महिलाओं द्वारा किया जाने वाला सेक्स वर्क और घरेलू काम अदृश्य बना दिया जाता है.

1988 में सांख्यिकी और कार्यक्रम कार्यान्वयन मंत्रालय (एमओएसपीआई) द्वारा समय आवंटन सर्वेक्षण हेतु एक समिति का गठन किया। इस प्राथमिक सर्वेक्षण के बाद टीयूएस को मुख्यधारा में लाने हेतु साल-दर-साल कई सम्मेलनों का आयोजन किया गया और कई समितियां भी गठित की गईं. बाद के वर्षों में यह अपने लक्ष्य से भी अधिक फैला और विकसित हुआ.

#### 2019 का टीयूएस

भारत में राष्ट्रीय सांख्यिकीय संगठन (एनएसओ) द्वारा जनवरी-दिसंबर 2019 के दौरान किए गए समय के उपयोग के सर्वेक्षण में ये रिकॉर्ड किया गया कि परिवार में पुरुष और महिलाएं 24 घंटे का समय कैसे बिताते है। सर्वे में 1.4 लाख घरों से जुड़े 4.5 लाख भारतीय (6 वर्ष और उससे अधिक) शामिल थे। इसमें खाली समय, स्वयं की देखभाल तथा रखरखाव, सामाजिकता और सीखने-सिखाने पर बिताए गए समय को भी मापा गया। लेखिका अर्चिता रघु के मुताबिक टीयूएस इस बात को रेखांकित करती है जिस पर नारीवादी संगठन लगातार ज़ोर देते आ रहे हैं कि राष्ट्रीय स्तर के सर्वेक्षणों में अधिकांशत: लाखों-करोड़ों महिलाओं का श्रम— परिवारों, समुदायों, यहां तक कि राज्य द्वारा नज़रंदाज़ किया जाता रहा है. संक्षेप में कहें तो इसे अदृश्य बना दिया जाता रहा है, अर्थात, इसे दैनिक जीवन में मान्यता ही नहीं दी जाती.

सर्वे में पाया गया कि अवैतनिक श्रम को भी मापा जाए तो 95% महिलाएं और 85% पुरुष काम करते है। अवैतनिक श्रम जैसे पानी भरके लाना, घर के बीमार व्यक्ति का ध्यान रखना, खाने की तैयारी करना इत्यादि जिसको काम के रूप में देखा ही नहीं जाता क्योंकि उसकी कोई सैलरी नहीं मिलती, ऐसे काम महिलाएं सबसे अधिक करती है। जहा अवैतनिक श्रम पर महिलाएं दिन के 6.5 घंटे बिताती है, वहा पुरुष दिन के 2.5 घंटे बिताते है। वैतनिक श्रम में पुरुष 6.5 घंटे बिताते है और महिलाएं 5.5 घंटे।
यह लेख यूनानी पौराणिक चरित्र के बारे में है। अन्य प्रयोग के लिए, टाइटन देखें।
टाइटन एवं दैत्य, जिनमें एफ़ियेल्टस बायें दिखाये गये हैं, गुस्ताव डोएअरे का दांते की क्रुति डिवाइन कॉमेडी के लिए बनाया चित्र
**टाइटन** नाम यूनान के पौराणिक साहित्य से लिया गया है। देवी ज़ी यानि पृथ्वी ने अपने पुत्र यूरेनस, एक आकाशीय देवता से छ: पुत्र और छ: पुत्रियों को सबसे पहले जन्म दिया। वे सभी बड़े ही बलवान और विशालकाय थे। इन सभी को टाइटन कहा गया। हेसियड की थियोगोनी के अनुसार टाइटन बारह ही थे लेकिन कुछ प्राचीन यूनानी ग्रन्थों में अन्य टाइटनों का उल्लेख भी मिलता है।

टाइटनों में सबसे छोटा क्रोनोस था जो सबसे अधिक शक्तिशाली भी था। यूरेनस के अत्याचारों से तंग आकर ज़ी ने अपने इस पुत्र को उसके विरुद्ध उकसाया और क्रोनोस भी यूरेनस के बढ़ते अत्याचारों से दु:खी था। उसने अपने पिता को अपद्स्थ करके टाइटनों के राज-सिंहासन पर अधिकार कर लिया और यूरेनस को नपुंसक बनाकर छोड़ दिया गया। क्रोनोस ने अपनी बहन रिआ को अपनी पत्नी और महारानी बनाया, जिसे धरती और उत्पादकता की देवी माना जाता है। क्रोनोस अपनी संतानों को खा जाया करता था, 

युरेनस का सैटर्न द्वारा संहार, जिसमें कई टाइटन दिखाये गये हैं, जियोर्जियो वसारी द्वारा एकचित्र
लेकिन रिआ ने अपने पुत्र जियूस के स्थान पर क्रोनोस को कपड़े में लपेट कर पत्थर का टुकड़ा दे दिया जिसे वह निगल गया और इस प्रकार जियूस बच गया जिसने आगे चलकर अपने अत्याचारी हो चुके पिता को प्रसिद्ध टाइटनों और ओलम्पियनों के युद्ध में हराया। इस युद्ध के बाद क्रोनोस का साथ देने वाले टाइटनों को तारतारस (पाताल लोक या नरक) में बन्दी बनाकर भेज दिया गया। आयु में सबसे बड़े टाइटन ओशियनस ने अपनी बहन टेथीज को पत्नी बनाया और पूरी पृथ्वी के जल, झरनों, नदियों और समुद्र का स्वामी बना। टेथीज को धरती पर जल का समान वितरण करने वाली देवी माना जाता है। इसने झरनों और नदियों को जन्म दिया। इसी प्रकार अन्य टाइटन भाई बहनों ने भी आपस में विवाह किए और पति-पत्नी बने।

सन्दर्भ
-------

1. ↑  टाइटन को जानिए Archived 2011-09-24 at the Wayback Machine। स्वनलोक। रविवार, ४ अक्टूबर २००९। विवेक सिंह

बाहरी कड़ियाँ
-------------


|  |  |
| --- | --- |
|  |  विकिमीडिया कॉमन्स पर ***टाइटन*** से सम्बन्धित मीडिया है।  |

* थेयोई परियोजना, टाइटन्स
* यूनानी साहित्य, टाइटन्स
यह सुझाव दिया जाता है कि इस लेख या भाग का *मारिया मांटेसरी* के साथ विलय कर दिया जाए। (वार्ता)
डॉ मारिया मॉन्टेसरी
डॉ मारिया मॉन्टेसरी विश्व के प्रमुख शिक्षाशास्त्रियों मे एक है। इनका जन्म यूनान मे १८७० ई, मे हुआ। ये इतनी प्रतिभाशाली थी कि मात्र २४ वर्ष की अवस्था मे १८९४ ई मे के विश्वविद्यालय से इन्होने (M.D.) की उपाधि प्राप्त की। डॉ मारिया मॉन्टेसरी प्रणाली शिक्षा के क्षेत्र मे इनकी अनुपम देन है। डॉक्टरी की परीक्षा पास करने के पश्चात उसी विश्वविद्यालय मे उन्हे पिछडे हुए तथा मन्द-बुद्धि बालकों की शिक्षा का भार साँपा गया। अपने इस कर्तव्य को उन्होंने सफलतापूर्वक निभाया ऑर पिछडे हुए बालकों की शिक्षा के संबंध मे अनेक अन्वेषण किए। 

मॉन्टेसरी की इस अद्वितीय सफलता का कारण था - उनके द्वारा की जाने वाली नवीन शिक्षा- पद्धति, जो आज विश्व मे ' मॉन्टेसरी-पद्धति ' के नाम से विख्यात है। अपनी सफलता के फलस्वरूप मॉन्टेसरी के मन मे जो विचार प्रस्फुटित हुए उसे एक महोदय ने अपने शब्दो में इस प्रकार अभिव्यक्त किया है - "मॉन्टेसरी के मन मे यह विचार प्रस्फुटित हुआ, उसने मानसिक दोश वाले बच्चों को शिक्षा देने के लिए किया जाए, तो उसके परिणाम कहीं अधिक आश्चर्यजनक होंगे। "उस वर्ष "गुड बिल्डिंग की रोमन एसोसियेशन "के डाइरेक्टर -जनरल ने योजना बनाई कि प्रत्येक बस्ती मे ' बचपन का घर ' अथवा ' बाल गृह ' स्थपित किया जाए, जिस्मे निर्धन व्यक्तियों के ३ से ७ वर्ष के बच्चों को नि:शुल्क शिक्षा प्राप्त करने, खेलने -कूदने ऑर कुछ काम करने का अवसर दिया जाए। डाइरेक्टर जनरल ने इन नवनिर्मित किए जाने वाले बाल गृहों अथवा शिशु -विद्यालयों के संचलन एवं निरीक्षण का कार्य, १९०६ के अंत मे मॉन्टेसरी को साँपा।
शिशु शिक्षा में असीम आभिरुचिरखने के कारण मॉन्टेसरी ने इस सुअवसर को हाथ से नहीं जाने दिया। उसने ६ जनवरी १९०७ को प्रथम बाल - गृह की योजना को पूर्ण करके संचलन का शुभारंभ किया। उस संस्था की संचालिका एवं अध्यक्श्ः के रूप मे मॉन्टेसरी ने अपनी शिक्षा पद्दति का वैग्य्नानिक ढंग से प्रयोग एवं परीक्षन किया। इस परीक्षण के अंत मे, वहा जिन परिणामों पर पहुंची उनको स्वयं मॉन्टेसरी के अग्रांकित शब्दों मे पढिए - "य्ह प्रीक्षण, छोटे बच्चों की शिक्षा के संबंध मे प्रयोग की जाने वालीउन विधियों के अनेक परिणामों को प्रकट करता है जिनका प्रयोग मन्द-बुद्धि बालकों के लिए किया जा चुका था। "

### डॉ मारिया मॉन्टेसरी का लेखन के क्षेत्र मे योगदान

शिशु शिक्षा के लिए अपने सम्पूण जिवन को समर्पित करने वली मॉन्टेसरी ने इस शिक्षा के विषय मे जो ठॉस अनुभव प्राप्त किए, उनके आधार पर उसने अनॅक ग्रन्थो की रचना की, जिन्को शिशु शिक्षा को साहित्य की अनुपम विधियॉ स्वीकार किया जाता है। इन ग्रन्थों को महत्व की द्रुष्टि से अग्रलिखित क्रम मे स्थान दिया जा सकता-

1. चाइल्ड ट्रेनिंग योर चाइल्ड
2. व्हाट यू कैन नो अबाउट,
3. द ओव्सजर्वेन्ट माइन्ड
4. एजूकेशन फार न्यू वर्ल्ड,
5. द मॉन्टेसरी मेथॉड
टाइपराइटर
**टाइपराइटर** (या **टंकण-यंत्र**) एक यन्त्र है जिसका प्रयोग कागज पर कोई पाठ टाइप करने के लिये किया जाता है।

अंग्रेजी का मानक टाइपराइटर क्वर्टी (QUERTY) लेआउट आधारित है। यद्यपि अंग्रेजी के लिये कई सारे लेआउट समय-समय पर बनाये गये जिनमें en:DVORAK गति के लिहाज से सर्वश्रेष्ठ माना गया परन्तु समय के साथ क्वर्टी ही मानक बन गया। कम्प्यूटर के आविष्कार के पश्चात कीबोर्ड भी क्वर्टी लेआउट पर ही बने।

1930 के दशक में बाजार में हिन्दी टाइपराइटर आया था। हिन्दी टाइपराइटर का विकास अत्यंत जटिल कार्य था। कारण यह कि देवनागरी के अनेक चिह्न येन-केन प्रकारेण २६ कुंजियों पर ही व्यवस्थित करने थे। इसके अतिरिक्त टाइपराइटर मैकेनिकल होने के कारण कम्प्यूटर की तरह न तो मात्राओं को खुद ही जोड़ सकता था, न वर्ण-क्रम के अनुसार संयुक्ताक्षर बना सकता था, अतः सभी चिह्नों, मात्राओं, संयुक्ताक्षरों के लिये अलग से कुंजियाँ याद रखनी पड़ती थी। इस कारण टाइपराइटर का लेआउट अत्यंत जटिल हो गया। परन्तु उस समय हिन्दी टाइप करने का केवल यही एक साधन था।

हिन्दी रेमिंगटन टाइपराइटरहिन्दी रेमिंगटन टाइपराइटर
कम्प्यूटर पर यूनिकोड प्रणाली लागू से पहले उसके लिये नॉन-यूनिकोड फॉण्ट इसी लेआउट पर आधारित बनाये गये। परन्तु यूनिकोड के आने के बाद प्रचालन तन्त्र में स्क्रिप्ट प्रोसैसिंग इंजन के द्वारा मात्राओं तथा संयुक्ताक्षरों आदि को स्वचालित रूप से प्रकट करना संभव होने से सरल इनस्क्रिप्ट कीबोर्ड बनाया गया। इसमें मात्राओं तथा संयुक्ताक्षरों आदि को अलग से याद नहीं रखना पड़ता। अतः हिन्दी सहित अन्य भारतीय भाषाओं के लिये इसे ही मानक बनाया गया।

इन्हें भी देखें
---------------

* रेमिंगटन
* इनस्क्रिप्ट
* हरि गोविन्द गोविल -- जिन्होने देवनागरी के लिए एक फॉण्टफेस का आविष्कार किया जिससे मशीन युग में हिन्दी अन्य भाषाओं में टंकण को प्रोत्साहन मिला।

बाहरी कड़ियाँ
-------------

* बिहार के कृपानाथ ने 1960 में ही बना दिया था सबसे मॉडर्न कंप्यूटर की बोर्ड
* Devanagari Script for the Mergenthaler Linotype
| इस्लाम‎ |
| --- |
| धारणाएँ
* अल्लाह
* तौहीद
* शिर्क
* नबी
* इस्लामी पवित्र पुस्तकें
* स्वर्गदूत
* विधि - विधान
* इस्लामी पौराणिक कथाएँ
* पुनर्जीवन का दिन
 |
|  प्रथाएँ
* श्रद्धा
* प्रार्थना
* उपवास
* दान
* तीर्थ
 |
|  ग्रंथ और  विधान
* क़ुर'आन
* सुन्नह
* हदीस
* फ़िक़्ह
* शरियह्
* कलाम
 |
|  इतिहास और  नेता
* समयरेखा
* हज़रत मुहम्मद
* अह्ल अल-बैत
* सहाबा   राशिदुन
* इमामत
* ख़लीफ़ा का अधिकार क्षेत्र
* इस्लाम का फैलाव
 |
|  मुख्य शाखाएं
* सुन्नी
* शि'आ
* सूफ़ी
* इबादी
* क़ुरआनियत
* इस्लामी राष्ट्र
* उदार
 |
|  संस्कृति और  समाज
* शिक्षाविद्
* कला
* कैलेंडर
* यौन
* बच्चे दावाह्
* इस्लामी देश
* त्योहार
* मस्जिद
* दर्शन
* राजनीति
* विज्ञान
* महिला
 |
| अन्य संबंधित विषय
* इस्लाम एवं अन्य धर्म
* समालोचना
* शब्दकोष
* प्रवेशद्वार:इस्लाम
 |
| * इस्लाम प्रवेशद्वार
 |
| * दे
* वा
* सं
 |

ज़ुहा (इंग्लिश: Duha, उर्दू: نماز چاشت) इस्लाम में फज्र और ज़ुहर दैनिक इस्लामी नमाज़ों के बीच सुबह की स्वैच्छिक नमाज़ है।
विवरण:  

पापों को क्षमा करवाने के लिए पढ़ी जाने वाली नफिल नमाज़ है। ज़ुहा अरबी शब्द है जिसका अर्थ है चमकना। यहां सूरज चमकने से सम्बन्ध है।

### ज़ुहा नमाज़ के दूसरे नाम

जुहा को चाश्त की नमाज़ के साथ साथ सलात अल दुहा, इशराक की नमाज़ और नमाज़ अवाबीन के नाम से भी पुकारा जाता है।

### जुहा नमाज़ पढ़ने का समय

जुहा नमाज़ का समय सूर्योदय के लगभग बीस मिनट बाद शुरू होता है तब इसे इशराक की नमाज़ कहेंगे
एक घंटे बाद पढ़ेंगे तो यह नमाज़ ए चाश्त हो जाएगी
ढाई घंटे बाद और गयारह बजे से पहले पढ़ेंगे तो नमाज़ अवाबीन हो जाएगी।

### रकात

नमाज़ -ए- जुहा में कम से कम दो और ज़्यादा से ज़्यादा आठ रकात पढ़ते हैं, कहीं कहीं बारह भी पढ़ी जाती हैं।

### हदीस में जुहा नमाज़ के इनाम का विवरण

> "जो नमाज़ फज्र जमात से अदा करके ज़िक्र अल्लाह करता रहे, यहां तक कि सूर्य ऊंचा हो गया फिर 2 रकात पढ़े तो उसे पूरे हज और उमरा का सवाब मिलेगा।(हदीस तिर्मिज़ी, 586)
> "जो चाशत की दो रकातों को पढ़ा करे उस के (बड़े गुनाह बख़श दीये जाऐंगे (हदीस, सुनन अबु दाऊद, 1382)
> 
>

इन्हें भी देखें
---------------

* सुन्नह नमाज़
* नमाज़
* तरावीह
* जुमा की नमाज़

सन्दर्भ
-------

1. ↑  "Chast ki nmaz ki fazeelat". मूल से 7 सितंबर 2016 को पुरालेखित. अभिगमन तिथि 29 अप्रैल 2020.
1981 में स्थापित जैव विज्ञान तथा जैव प्रौद्योगिकी विभाग (भारत सरकार के जैव विज्ञान तथा जैव प्रौद्योगिकी विभाग द्वारा संपोषित) दो
वर्ष की अवधि का एम.एस.सी बायोटेक्नोलॉजी पाठ्यक्रम तथा पी.एच.डी. पाठ्यक्रम चलाता है। एम.एस.सी पाठ्यक्रम में निम्नलिखित
सम्मिलित हैं :-

1.बायो कैमिस्ट्री, बायोफिज़िक्स, जेनेटिक्स माक्रोबायोलॉजी, स्ट्रक्चरल बायोलॉजी इम्युनोलॉजी एनजाइमोलॉजी, प्रिंसिपल्स ऑफ केमीकल इंजीनियरिंग व सैल -टिश्यु कल्चर टेक्नोलॉजी, 
2.विशेषिकृत क्षेत्रों में अनेकों इलैक्टिव पाठ्यक्रम, 
3.किसी उभरते हुए क्षेत्रों को बृहत रूप से करने के साथ किसी प्रमुख संस्थान उद्योग में ग्रीष्म कालीन प्रशिक्षण।

मोलिक्युलर बायोफिजिक्स, जेनेटिक्स, माक्रोबायोलॉजी, एनीमल एण्ड प्लांट फिजियोलॉजी तथा बायोकैमिस्ट्री के खास क्षेत्रों में अनुसंधान किया जाता है। प्रोटीन - डीएनए इंटरएक्शन, 3 डी मोलिक्युलर मॉडलिंग, जेनेटिक्स इंजीनियरिंग ऑफ नाइट्रोजन फिक्सेशन, मैकैनिस्म ऑफ मेल फर्टिलिटी कंट्रोल, माक्रोबाइल बायोसिंथेसिस ऑफ ऑरगेनिक एसिड्स व स्टीरॉड्स, सेलूलोज़ डिग्रेडशन, प्लाज्मा मेंबरेंस आधारित एंजाइम्स, सैल सरफेस एंटीजंस की अनेकों संपोषित परियोजनाए ली गई हैं। टाटा इंस्टीट्युट ऑफ फंडामेंटल रिसर्च बॉम्बे, सी.एम.आई.आर. सेंटर फॉर बायोकैमीकल टेक्नोलॉजी दिल्ली, सेंट्रल ड्रगरिसर्च इंस्टीट्यूट लखनऊ, नेशनल एनवॉयरमेंटल सेंटर, इंटरनेशनल सेंटर फॉर जेनेटिक इंजीनियरिंग एण्ड बायोटेक्नोलॉजी जैसे संस्थानो के साथ संयुक्त अनुसंधान प्रारंभ किया गया है / चल रहा है।
**तहरीक-ए-हुर्रियत जम्मू व कश्मीर**  सैयद अली शाह गिलानी द्वारा स्थापित एक पृथक्तावादी (अलगाववादी) राजनीतिक दल है। इसकी स्थापना 7 अगस्त 2004 ( 02 चैत्र, कृष्ण, सप्तमी, 2061 विक्रम संवत् ) को गिलानी द्वारा अपनी पूर्व पार्टी जमात-ए-इस्लामी कश्मीर छोड़ने के पश्चात् की गई थी।

गिलानी ने कहा कि जब उन्हें कारावास से रिहा किया गया, तो उनके पूर्व दल जमात-ए-इस्लामी कश्मीर ने उन्हें "सेवानिवृत्त" किया।  **ऑल पार्टीज हुर्रियत कॉन्फ्रेंस**  (APHC) का हिस्सा बनने के लिए उन्हें एक पार्टी बनाने की आवश्यकता थी। उन्होंने APHC के अपने गुट के अध्यक्ष के रूप में कार्य करना जारी रखा, जिसे APHC (G) कहा जाता है।

इसके प्रथम स्थापना दिवस, 7 अगस्त 2004 (02 चैत्र, कृष्ण, सप्तमी, 2061 विक्रम संवत् ) को, सबसे रूढिवादी अनुमानों के अनुसार, 1 लाख से अधिक लोग, हैदरपोरा श्रीनगर में एकत्र हुए, इसके उद्देश्यों और लक्ष्यों के प्रति एकजुटता और प्रतिबद्धता दिखाते हुए। अगस्त 2006 में, एक सार्वजनिक सम्मेलन के बजाय, तहरीक-ए-हुर्रियत की केन्द्रीय परिषद् ने सदस्यों, सदस्यता के प्रत्याशियों और दल के मूल सदस्यों का एक सम्मेलन आयोजित करने का निर्णय लिया। इस सम्मेलन में तहरीक-ए-हुर्रियत के मूल लक्ष्यों और उद्देश्यों को विस्तृत करने की आवश्यकता की अनुभूति हुई। अधिवेशन रविवार के लिए निर्धारित किया गया था ताकि अधिकांश सदस्यों के भाग लेने में आसानी हो। तहरीक-ए-हुर्रियत के संस्थापकों के सामने मूल उद्देश्य इस्लाम (आस्था), आजादी (स्वतन्त्रता) और एतिहाद-ए-मिलत (बन्धुता) के बुनियादी सिद्धान्तों के लिए स्पष्ट सेवा के माध्यम से अल्लाह की प्रसन्नता अर्जित करना है।

सन्दर्भ
-------



1. 1 2  
Geelani floats new party, *The Statesman*, 8 August 2004. साँचा:ProQuest
2. ↑  
Pak has been with us since 47, *The Statesman*, 22 February 2005. साँचा:ProQuest
**ज़ेना ज़की** (जन्म 1974)  एक इराकी हाउते कॉउचर फैशन डिजाइनर हैं ।  उन्होंने 2003 में दुबई , संयुक्त अरब अमीरात में अपना पहला फैशन एटलियर लॉन्च किया,  जहां उनका फैशन हाउस "जूलिया डोमानी",  लेबल के तहत संचालित होता है, एडवर्डियन और विक्टोरियन दोनों फैशन युगों का एक प्रतीक   जो संयुक्त अरब अमीरात के फैशनिस्टा के बीच लोकप्रिय साबित हुआ।

व्यक्तिगत जीवन
--------------

डेनमार्क के कोपेनहेगन में जन्मी, पिता को ज़ेना और उनके परिवार ने दो साल बाद रोमानिया की यात्रा के बाद कुवैत , इराक और फिर अमीरात में स्थानांतरित कर दिया।  ज़की एक कलात्मक पृष्ठभूमि से आया है। उनके पिता, एक इंटीरियर डिजाइनर, जिन्होंने दुबई और लॉस एंजिल्स में अपने स्वयं के दो रेस्तरां डिजाइन किए,  और उनकी मां फैशन उद्योग में एक डिजाइनर के रूप में शामिल थीं और इसलिए जकी ने उनसे सीखा और फैशन का अध्ययन करने के लिए विश्वविद्यालय या कॉलेज में भाग नहीं लिया। । 

वह अपने पसंदीदा डिजाइनरों के रूप में एली साब और वैलेंटिनो का हवाला देती है।

व्यवसाय
-------

जकी ने 2006 में दुबई वर्ल्ड ट्रेड सेंटर में अपना पहला संग्रह लॉन्च किया।  विश्व व्यापार केंद्र में उनके डिजाइनों को देखने के बाद, अंतर्राष्ट्रीय फैशन विशेषज्ञ, माइकल मैंडविले ने टिप्पणी की, *"मुझे आश्चर्य नहीं है कि यह जानना पर्याप्त है कि ज़ेना मानव जाति के इतिहास में सबसे पुरानी सभ्यता की बेटी है, मेसोपोटामिया, इराक सभ्यता के इस पालने की राख के नीचे से इस समय।* *हम अब इराक को फिर से चमकना शुरू कर सकते हैं। "* 

2007 से, जकी ने द ब्राइड शो दुबई में भाग लिया है और 2009 में दुबई फैशन वीक में पोर्टर के लिए सर्वश्रेष्ठ महिला डिजाइनर से सम्मानित किया गया। 

पाम स्ट्रिप शॉपिंग मॉल, जुमेरा, जूलिया डोमानी की लोकप्रियता में एक शोरूम बुटीक खोला है।  उन्होंने दुबई फैशन वीक में अपना 2010 का संग्रह रखा। 

2015 में, जकी ने संयुक्त राज्य अमेरिका में शाखा लगाई, जहां उसके कपड़े लाल कालीन पर कई हॉलीवुड हस्तियों को पहनाए गए थे।

संदर्भ
------

1. 1 2 3 4 5 6  "Loading..." *www.juleadomani.com*. मूल से 2011-02-08 को पुरालेखित. अभिगमन तिथि 2010-12-22.
2. ↑
3. 1 2 3 4 5
4. 1 2 3  Rivers, Stephanie. "Hip, Haute and Couture". *www.khaleejtimes.com*. मूल से 29 सितंबर 2012 को पुरालेखित. अभिगमन तिथि 14 जून 2020.

बाहरी कड़ियाँ
-------------

* आधिकारिक साइट
**टोबा टेक सिंह** (उर्दू: ٹوبہ ٹیک سنگھ‎) सादत हसन मंटो द्वारा लिखी गई और १९५५ में प्रकाशित हुई एक प्रसिद्ध लघु कथा है। यह भारत के विभाजन के समय लाहौर के एक पागलख़ाने के पागलों पर आधारित है और समीक्षकों ने इस कथा को पिछले ५० सालों से सराहते हुए भारत-पाकिस्तान सम्बन्धों पर एक "शक्तिशाली तंज़" बताया है।

कहानी का सार
------------

१९४७ में विभाजन के समय भारत और पाकिस्तान की सरकारों ने एक दुसरे के हिन्दू-सिख और मुस्लिम पागलों की अदला-बदली करने पर समझौता किया। लाहौर के पागलख़ाने में बिशन सिंह नाम का एक सिख पागल था जो टोबा टेक सिंह नामक शहर का निवासी था। उसे पुलिस के दस्ते के साथ भारत रवाना कर दिया गया, लेकिन जब उसे पता चला कि टोबा टेक सिंह भारत में न जाकर बंटवारे में पाकिस्तान की तरफ़ पड़ गया है तो उसने जाने से इनकार कर दिया। कहानी के अंत में बिशन सिंह दोनों देशों के बीच की सरहद में कंटीली तारों के बीच लेटा, मरा या मरता हुआ दर्शाया गया। कथा का आख़री जुमला है:

*इधर ख़ारदार (कंटीली) तारों के पीछे हिन्दोस्तान था। उधर वैसे ही तारों के पीछे पाकिस्तान। दरम्यान में ज़मीन के उस टुकड़े पर जिस का कोई नाम नहीं था, टोबा टेक सिंह पड़ा था।*

बिशन सिंह की बड़बड़ाहटें
------------------------

कहानी में जब भी मुख्य पात्र बिशन सिंह उत्तेजित या ग़ुस्सा होता है तो पंजाबी, हिन्दी-उर्दू और अंग्रेज़ी को मिलाजुलाकर बड़बड़ाने या चिल्लाने लगता है। उसकी बातें वैसे तो बेमतलब होती हैं लेकिन उनमें भारत और पाकिस्तान दोनों के लिए दबी हुई सी गालियाँ भी दिखती हैं। उदाहरण के लिए:

*ऊपर दी गुड़-गुड़ दी एनेक्सी दी बेध्याना दी मूंग दी दाल ऑफ़ दी पाकिस्तान एंड हिन्दुस्तान ऑफ़ दी दुर्र फिट्टे मूंह*

प्रतिक्रियाएँ
-------------

विभाजन की ६०वीं सालगिरह पर पाकिस्तानी नाटक-मंडली अजोका ने इस कथा पर आधारित नाटक भारत में रचाया। इसपर समाचारों में हुई एक टिप्पणी के अनुसार यह 'दोनों देशों के बीच के मामलों पर एक तबसरा है, जिसमें कमेटियों, उपकमेटियों और मंत्रीय-स्तर के वार्तालापों को ही सभी मसलों का हल बताया जाता है'।

इन्हें भी देखें
---------------

* सादत हसन मंटो
* भारत का विभाजन

बाहरी कड़ियाँ
-------------

* टोबा टेकसिंह (हिन्दी समय पर)
* सआदत हसन मंटो की कहानी- 'टोबा टेक सिंह' (अभिव्यक्ति)
* यु-ट्यूब पर ज़िया मोहियुद्दीन द्वारा पढ़ी गई हिन्दी-उर्दू में 'टोबा टेक सिंह' (भाग १)
* यु-ट्यूब पर ज़िया मोहियुद्दीन द्वारा पढ़ी गई हिन्दी-उर्दू में 'टोबा टेक सिंह' (भाग २)

सन्दर्भ
-------

1. ↑  "Toba Tek Singh - About the story - Columbia University". मूल से 15 जून 2012 को पुरालेखित. अभिगमन तिथि 23 फ़रवरी 2012.
2. ↑  Toba Tek Singh Archived 2012-04-15 at the Wayback Machine, Saadat Hasan Manto, The Pakistan Academy of Letters, 2006
3. ↑  Blooming through the ashes: an international anthology on violence and the human spirit, Clifford Chanin, Aili McConnon, Rutgers University Press, 2008, ISBN 978-0-8135-4213-3, *... Bashan Singh walked away muttering: 'Upar di gur gur di annexe di bedhiyana di mung di daal of di Pakistan and Hindustan of di dar fatay mun!' ...*
4. ↑  "Beyond the shadows, Friday Review Delhi : The Hindu". मूल से 26 अक्तूबर 2012 को पुरालेखित. अभिगमन तिथि 23 फ़रवरी 2012.
**जीनिवीव नाजी**, (3 मई, 1979 को बाइसे, इमो प्रदेश, नाइजीरिया में जन्म), एक नाइजीरियाई अभिनेत्री हैं। उन्होंने 2005 में सर्वश्रेष्ठ अभिनेत्री के लिए अफ़्रीकी मूवी एकेडमी पुरस्कार जीता था।

प्रारंभिक जीवन।
---------------

जेनवीव नाजी नाइजीरिया की वित्तीय राजधानी, लेगोस, में बड़ी हुई। वो आठ संतानों में से चौथी थीं, एवं उनका पालन पोषण एक मध्यमवर्गीय वातावरण में हुआ। उनके पिता एक इंजीनियर थे एवं उनकी माँ एक अध्यापिका थीं। याबा के मेथोडिस्ट गर्ल्स कॉलेज में शिक्षा प्राप्त करने के बाद वो लेगोस विश्वविद्यालय गई। जब जेनवीव विश्वविद्यालय में थीं, तब उन्होंने अनेक नॉलीवुड परियोजनाओं में अभिनय करने के लिए ऑडीशन देने प्रारंभ किए।

कैरियर।
-------

जेनवीव ने 8 वर्ष की आयु में एक बाल अभिनेत्री के रूप में अपना अभिनय कैरियर उस समय के के एक लोकप्रिय दूरदर्शन सोप ओपेरा, रिपल्स, में प्रारंभ किया। वो अनेक कॉमर्शियलों में भी फ़ीचर की गईं जिनमें से कुछ हैं - प्रोंटो बीवरेज एवं ओमो डिटरजेंट।

1998 में, 19 वर्ष की आयु में, चलचित्र "मोस्ट वॉण्टेड" के साथ वो विकासशील नाइजीरियाई चलचित्र उद्योग में परिचित कराई गईं।

उनके अगले चलचित्रों में लास्ट पार्टी, मार्क ऑफ़ द बीस्ट एवं इजेले सम्मिलित हैं।
जेनवीव ने अपने कार्य के लिए अनेक पुरस्कारों को प्राप्त किया है, जिनमें सम्मिलित हैं - 2001 सिटी पीपल एवार्ड्स में वर्ष की सर्वश्रेष्ठ अभिनेत्री के लिए नामांकित होना एवं 2005 में अफ़्रीकन मूवी एकेडमी एवार्ड्स (ए एम ए ए) में सर्वश्रेष्ठ अभिनेत्री का प्रथम सम्मान प्राप्त करना।
2004 में उन्होंने घानाईयन रिकॉर्ड लेबल के साथ एक रिकॉर्डिंग ठेके पर हस्ताक्षर किए एवं एक अलबम प्रकाशित किया। 2004 में ही, उन्होंने पोशाकों की एक पंक्ति, "सेंट जेनवीव" का प्रक्षेपण किया, जो अपनी आय का कुछ प्रतिशत दान में देता है।

फ़िल्मोग्राफ़ी।
---------------

|  |  |
| --- | --- |
| * 30 Days
* Above Death: In God We Trust
* Above the Law
* Agbako
* Age Of My Agony
* Agony
* Battleline
* Blood Sisters
* Break Up
* Broken Tears(*with Van Vicker, Kate Henshaw-Nuttal and Grace Amah*)
* Bumper To Bumper
* Butterfly
* By His Grace
* Camourflage
* Caught In The Act
* Church Business
* Confidence
* Could This Be Love
* Critical Decision
* Dangerous Sisters
* Day of Doom
* Deadly Mistake
* Death Warrant
* Emergency Wedding
* Emerald
* For Better For Worse
* Formidable Force
* Games Women Play (*with Omotola Jalade Ekeinde and Desmond Elliot)*
* Girls Cot
* Goodbye Newyork
* God Loves Prostitutes
* He Lives In Me
* Honey
* Ijele
* Into Temptation
* Jack Knife
* Jealous Lovers
* Keeping Faith
 | * Last Weekend
* Late Marriage
* Letter to a Stranger
* Love
* Love Affair
* Love Boat
* Man of Power
* More Than Sisters
* Never Die For Love
* Not Man Enough
* Passion And Pain
* Passions
* Player
* Power Of Love
* Power Play
* Private Sin
* Prophecy
* Rip Off
* Rising Sun
* Runs
* Secret Evil
* Sharon Stone
* Sharon Stone In Abuja
* Stand By Me
* Super Love
* Sympathy
* The Chosen One
* The Coming of Amobi
* The Rich Also Cry
* The Wind
* Treasure
* Two Together
* U Or Never
* Unbreakable
* Valentino
* Warrior's Heart
* Women Affair
 |

सन्दर्भ
-------

1. ↑  "Genevieve Nnaji at IMDB.com". मूल से 19 फ़रवरी 2009 को पुरालेखित. अभिगमन तिथि 10 सितंबर 2009.
2. ↑  "Africa's Most Famous Movie Star?". मूल से 2 मई 2010 को पुरालेखित. अभिगमन तिथि 10 सितंबर 2009.
१९वीं शताब्दी के अन्त या २०वीं शताब्दी के आरम्भ की भारतीय साड़ी जिसमें रेशम के साथ जरी मिश्रित है।
**जरी**, सोने का पानी चढ़ा हुआ चाँदी का तार है तथा इस तार से बने वस्त्र भी जरी कहलाते हैं। जरी वस्त्र सोरे, चाँदी तथा रेशम अथवा तीनों प्रकार के तारों के मिश्रण से बनता है। इन तारों की सहायता से बेलबूटे तथा उभाड़दार अभिकल्प बनाए जाते हैं। बुनकर बुनाई के समय इन तारों का उपयोग अतिरिक्त बाने के रूप में करता है और इनसे केवल अभिकल्प ही बनाए जाते हैं।

भारतीय किमखाब और पर्शियन सुनहले तारों तथा रेशम के वस्त्र को भी लोग जरी कहते हैं, किंतु ये जरी नहीं हैं, क्योंकि इन वस्त्रों में जरीवाली सजावट नहीं होती। लगभग तीन सौ वर्ष पूर्व पर्शिया, सीरिया, उत्तरी अफ्रीका तथा दक्षिणी यूरोप में सुनहले तारों का वस्त्र अंशत: जरी होता था। इंग्लैंड, फ्रांस, रोम, चीन, तथा जापान में जरी का प्रचलन प्राचीन काल से है।

भारत का जरी उद्योग प्राचीन काल से विश्वविख्यात रहा है ओर यहाँ के बने जरी वस्त्रों को धारण कर देश विदेश के नृपति अपने को गौरवान्वित समझते रहे हैं। काशी जरी उद्योग का केंद्र रहा है। बनारस की प्रसिद्ध बनारसी सड़ियाँ और दुपट्टे शताब्दियों से लोकप्रिय रहे हैं। आज इनकी खपत, अमरीका, ब्रिटेन और रूस आदि देशों में क्षिप्र गति से वृद्धि प्राप्त कर रही है। गुजरात वर्तमान भारतीय जरी तार उद्योग का केंद्र है। इसके पूर्व काशी ही इसका केंद्र था। पहले चाँदी के तारों को सोने की पतली पत्तरों पर खींचकर सुनहला बनाया जाता था, किंतु विज्ञान को उन्नति ने इस श्रमसाध्य विधि के स्थान पर विद्युद्विश्लेषण विधि प्रदान की है। विदेश से आनेवाले जरी के तार इसी विधि द्वारा सुनहले बनाए जाते हैं और भारतीय विधि से बने तारों की अपेक्षा सस्ते भी होते हैं।

अब जरी शब्द का व्यवहार उभाड़दार अभिकल्प के बने सूत वस्त्रों के लिए भी होने लगा है। इन वस्त्रों के अंतर्गत पर्दे तथा बच्चों एवं स्त्रियों के पहनने के वस्त्र आते हें सूती जरी वस्त्र दोनों ओर एकसा या उल्टा सीधा होता है। इसके उल्टा सीधा होने पर ताने बाने कई रंग, विभिन्न संख्या और कई किस्म के हो सकते हैं। पर्दे के ताने-बाने की संख्या और किस्म में पहनने के वस्त्र की अपेक्षा कम विषमता होती है।
**टिमोथी रॉबर्ट "टिम" डीके** (जन्म: जून 12, 1963) अमेरिकी अभिनेता और निर्देशक हैं। अपने अभिनय कैरियर की शुरुआत डीके ने विज्ञान गल्प टेलिविज़न शृंखला *सीक्वेस्ट डीएसवी* (अंग्रेज़ी: *seaQuest DSV*) से की थी। 1997 से 1999 के बीच ये किशोर ड्रामा *पार्टी ऑफ़ फाइव* में नज़र आए। 2003 से 2005 तक इन्होंने *कार्निवेल* में अभिनय किया तथा 2007 में *टॅल मी यू लव मी* में काम किया। वर्तमान समय में ये यूएसए नेटवर्क कॉमेडी-ड्रामा टेलिविज़न शृंखला *व्हाइट कॉलर* में मुख्य भूमिका में हैं, जिसमें शातिर ठग (अभिनय किया है मैट बोमर ने) और एक एफबीआई एजेंट (डीके) के बीच की साझेदारी का वृत्तांत है।

निजी जीवन
---------

डीके का जन्म न्यूयॉर्क राज्य के इथका शहर में हुआ। इन्होंने अपनी प्रारंभिक शिक्षा लांसिंग गाँव के नजदीक स्थित एक स्कूल से प्राप्त। ये स्कूल में बास्केटबॉल और बेसबॉल दोनों खेला करते थे। 
ला मोय्न कॉलेज से इन्होंने समाजशास्त्र और व्यवसाय की शिक्षा ली। रट्गर्ज़ विश्वविद्यालय से इन्होंने ललित कला निष्णात की डिग्री प्राप्त करी और वहीं इनकी मुलाकात अपनी पत्नी एलिसा टेलर से हुई। जोड़े के दो बच्चे हैं। टिम का एक भाई भी है जिसका नाम जेमी डीके है।

फिल्मे
------

| वर्ष | शीर्षक | नोट |
| --- | --- | --- |
| 1996 | *इफ दीज़ वॉल कुड टॉक* | बेकी का पति - '1952' अनुभाग में |
| 1997 | *इन्वेज़न* | माइक लैंडरी |
| 1998 | *द पेंटागन वॉर्स* | जूनियर ऑफिसर |
| *ऑलमोस्ट हीरोज़* | न्यू बारटेन्डर |
| 1999 | *बडी बॉय* | कैन |
| 2000 | *द क्रो: साल्वेशन* | मार्टिन टूमे; |
| *बिग एडन* | डीन स्टीवर्ट |
| 2001 | *नाइस गाय्ज़ फिनिश लास्ट* | डैड |
| *स्वोर्डफ़िश* | एजेंट |
| *टेकिंग बैक आर टाउन* | लाइफटाइम चैनल मूवी |
| 2002 | *द थर्ड वील* | स्पीकर |
| 2003 | *वेलकम टू द नेबरहुड* | बिल |
| 2004 | *कंट्रोल* | बिल कैपियुटो |
| 2005 | *द कमस्क्रबर* | मिस्टर पैक |
| 2006 | *पीसफुल वॉरियर* | कोच गैरिक |
| *द फार साइड ऑफ़ जेर्रिको* | स्ट्रेंजर |
| 2007 | *रैंडी एंड द मोब* | बिल |
| 2008 | *मोंस्टर आर्क* | डॉ निकोलस |
| *गॅट स्मार्ट* | सीक्रेट सर्विस एजेंट |
| *द रसल गर्ल* | टीम रुस्सेल |
|

सन्दर्भ
-------

1. ↑  "Tim DeKay Biography". टीवी गाइड. मूल से 22 अक्तूबर 2013 को पुरालेखित. अभिगमन तिथि 2 नवम्बर 2013.

बाहरी कड़ियाँ
-------------

|  |  |
| --- | --- |
|  | **टिम डीके** से संबंधित मीडिया विकिमीडिया कॉमंस पर उपलब्ध है।  |

* इंटरनेट मूवी डेटाबेस पर टिम डीके
**तरुण तेजपाल** (पंजाबी: ਤਰੁਣ ਤੇਜਪਾਲ, जन्म; 15 मार्च 1963) एक भारतीय पत्रकार, प्रकाशक और उपन्यासकार हैं। तेजपाल मार्च 2000 में शुरू हुई तहलका नामक पत्रिका का प्रकाशक और प्रधान संपादक हैं, लेकिन नवम्बर 2013 की शुरुआत के छह महीने के लिए इन्होने अपना पद छोड़ दिया है। तेजपाल ने इससे पहले इंडिया टुडे और इंडियन एक्सप्रेस समूह में संपादक के तौर पर और आउटलुक में प्रबंध संपादक के तौर पर काम किया है।

जीवनी
-----

तेजपाल के पिता भारतीय सेना में थे और इसी कारण से उनका पालन पोषण देश के विभिन्न भागों में हुआ। उन्होंने पंजाब के चण्डीगढ़ में स्थित पंजाब विश्वविद्यालय से अर्थशास्त्र में स्नातक की शिक्षा उतीर्ण की। उनका विवाह सलाम बालक ट्र्स्ट की ट्रस्टी गीतन बत्रा से हुआ। तेजपाल अपने परिवार सहित नई दिल्ली में रहते हैं।

कथित यौन उत्पीड़न और दुराचार
----------------------------

20 नवम्बर 2013 को तहलका पत्रिका ने अपने स्टाफ को सूचित किया कि तेजपाल अगले छह महीने के लिए संपादक के तौर के तौर पर अपना पद छोड़ रहे हैं क्योंकि एक महिला सहयोगी ने उन पर उसका यौन उत्पीड़न करने का आरोप लगाया है। तहलका के प्रबंध संपादक को ईमेल द्वारा भेजी गयी अपनी विस्तृत शिकायत और फिर तेजपाल द्वारा मांगी गयी लिखित माफी के जवाब में, महिला सहयोगी ने मांग की है कि तहलका तेजपाल के विरुद्ध भारत के उच्चतम न्यायालय द्वारा "विशाखा फैसले" में दिये गये दिशा निर्देशों के तहत कार्रवाई करे। गोवा में घटित इस घटना में गोवा पुलिस ने तेजपाल के खिलाफ बलात्कार सहित कई आरोपों में प्राथमिकी दर्ज की है।

सन्दर्भ
-------

1. ↑  "Who's Who @ Tehelka". Tehelka website. मूल से 2 सितंबर 2012 को पुरालेखित. अभिगमन तिथि 23 नवंबर 2013.
2. ↑  "Eminents Authors: Tarun Tejpal" [प्रख्यात लेखक: तरुण तेजपाल] (अंग्रेज़ी में).[*मृत कड़ियाँ*]
3. ↑  "Tarun Tejpal Editor-in-chief, Tehelka.com" [तरुण तेजपाल प्रमुख सम्पादक, तहलका डॉट कॉम]. बिजनेस वीक. 2 जुलाई 2001. मूल से 2 मई 2012 को पुरालेखित. अभिगमन तिथि 23 नवंबर 2013.
4. ↑  "Harper Collins (हार्पर कोलिन्स)". मूल से 2 दिसंबर 2013 को पुरालेखित. अभिगमन तिथि 23 नवंबर 2013.
5. ↑  PTI (2013-11-21). "Tarun Tejpal steps aside as Tehelka Editor for 6 months". नई दिल्ली: द हिन्दू. मूल से 24 नवंबर 2013 को पुरालेखित. अभिगमन तिथि 2013-11-21.
6. ↑  "Tarun Tejpal's Unconditional Apology". Outlook. 2013-11-20. मूल से 23 नवंबर 2013 को पुरालेखित. अभिगमन तिथि 2013-11-22.
7. ↑  "यौन शोषण मामला: तरुण तेजपाल के ख़िलाफ़ एफ़आईआर". बीबीसी हिन्दी. 2013-11-23. मूल से 23 नवंबर 2013 को पुरालेखित. अभिगमन तिथि 2013-11-23.

बाहरी कड़ियाँ
-------------

* तरुण तेजपाल, जालस्थल
* तहलका जालस्थल
* तहलका पत्रिका (अंग्रेज़ी), जालस्थल
* रीडिफ डॉट कॉम पर तरुण तेजपाल का साक्षात्कार (2001)।
**डालेचुक** (Hippophae / हिप्पोफेई) बहुत उंचाई पर उत्पन्न होने वाला एक पादप है। इसे **लेह बेर** (लेह बेरी) भी कहते हैं। 

यह एक औषधीय पादप है। 4000 से 14000 फुट की ऊंचाई पर उगने वाले इस पौधे के फलों के चमत्कारिक गुणों के कारण यह 'संजीवनी बूटी' के समान समान माना जाता है। लेह बेरी ज्यूस में आंवले से अधिक विटामिन सी और भरपूर मात्रा में प्रति-आक्सीकारक (एंटी-ऑक्सीडेंट) होता है।

लेह में इस पौधे को 'गोल्ड माइन' और 'लेह बेरी' के नाम से पहचाना जाता है। इस पौधे के फल लेह बेरी से ज्यूस, कैप्सूल, चाय तैयार की जाती है, जो हृदयरोगियों और मधुमेह के रोगियों के काफी लाभदायक माना जाता है।

एंटी आक्सीडेंट तथा तमाम विटामिनों से भरपूर यह फल बढ़ती उम्र के प्रभाव को रोककर खून की कमी को दूर करने में मददगार है। इसके अलावा यह ग्लेशियर को पिघलने से रोकने, तथा भू-क्षरण रोकने में भी सहायक है जिससे यह जलवायु परिवर्तन के खतरे में भी मददगार रहता है।

भारत के रक्षा अनुसंधान एवं विकास संगठन इंटरनेशनल सेंटर फार इंटिग्रेटेड माउंटेन डेवलपमेंट के साथ मिलकर इस पौधे को बड़ी संख्‍या में उगाने के लिए काम कर रहा है।
पिछले वर्ष लेह-लद्दाख के 12,000 हेक्‍टेयर क्षेत्र में सोलो पौधे लगाए गए थे।

बाहरी कड़ियाँ
-------------

* भिटामिनको भण्डार डालेचुक (नेपाली में)
* डालेचुक (नेपाली में)

सन्दर्भ
-------

1. ↑  "कौनसी है वह 'संजीवनी बूटी' जिसका जिक्र पीएम मोदी ने अपने भाषण में किया". मूल से 9 अगस्त 2019 को पुरालेखित. अभिगमन तिथि 9 अगस्त 2019.
भारत के मुख्य चुनाव आयुक्त के साथ प्रेस कॉन्फ़्रेंस
**तमिलनाडु विधानसभा चुनाव 2021** भारतीय राज्य तमिलनाडु के 234 निर्वाचन क्षेत्रों से प्रतिनिधियों का चुनाव करने के लिए 6 अप्रैल 2021 को आयोजित किया गया था। वह चुनाव द्रविड़ मुनेत्र कड़गम (डीएमके) ने जीता, जिससे अखिल भारतीय अन्ना द्रविड़ मुनेत्र कड़गम (एआईएडीएमके) का एक दशक पुराना शासन समाप्त हो गया। डीएमके के नेता एम. के. स्टालिन तमिलनाडु के आठवें मुख्यमंत्री और 1956 के पुनर्गठन के बाद से 12वें मुख्यमंत्री बने। उन्होंने अन्नाद्रमुक के एडप्पादी के पलानीस्वामी का स्थान लिया। राज्य के आधुनिक इतिहास में दो सबसे प्रमुख मुख्यमंत्रियों, एआईएडीएमके की महासचिव जे. जयललिता और डीएमके के अध्यक्ष एम. करुणानिधि, जिनकी 2016 और 2018 में मृत्यु हो गई, के निधन के बाद यह तमिलनाडु का पहला विधानसभा चुनाव था। 2016 का चुनाव एएआईडीएमके की जीत के साथ जयललिता मुख्यमंत्री बनीं और लगभग छह महीने तक मुख्यमंत्री रहीं। भारत के मुख्य चुनाव आयुक्त, सुनील अरोड़ा ने असम, केरल, पश्चिम बंगाल और पुडुचेरी के साथ तमिलनाडु के विधान सभा चुनाव के कार्यक्रम की घोषणा करने के लिए 26 फरवरी, 2021 को नई दिल्ली में एक प्रेस कॉन्फ्रेंस आयोजित की।

पृष्ठभूमि
---------

सोलहवाँ विधानसभा चुनाव आधुनिक तमिलनाडु के दो सबसे प्रमुख मुख्यमंत्रियों, एम. करुणानिधि और जे. जयललिता की मृत्यु के बाद निकाय का पहला चुनाव है।

1987 में एआईएडीएमके के संस्थापक एम जी रामचंद्रन (जो 1977 से सत्ता में थे) की मृत्यु के बाद से, डीएमके के एम. करुणानिधि (जो 1969 में डीएमके संस्थापक सी.एन. अन्नादुरई की मृत्यु के बाद प्रमुखता में आए) और एआईएडीएमके की जे जयललिता ने राज्य की राजनीति पर भारी प्रभुत्व जमाया। द्रमुक ने 1989, 1996 और 2006 के चुनाव जीते जबकि अन्नाद्रमुक ने 1991, 2001 और 2011 के चुनाव जीते। 2016 में, एआईएडीएमके ने 136 सीटों के साथ अपना बहुमत बरकरार रखा, जबकि डीएमके ने अपनी 98 सीटें बढ़ा लीं। एमजीआर के बाद जयललिता दोबारा सत्ता में आने वाली तमिलनाडु की दूसरी मुख्यमंत्री बनीं।
29 दिसंबर 2016 को आयोजित पार्टी की सामान्य परिषद् की बैठक में, जयललिता की मृत्यु के बाद पहली बैठक में शशिकला को पार्टी के महासचिव के रूप में नियुक्त किया गया था।

इन्हें भी देखें
---------------

* तमिलनाडु विधान सभा

* तमिल नाडु विधान सभा चुनाव, 2016

संदर्भ
------


1. ↑  "विल मोदी रिमेंस द शाह ऑफ़ इंडियन पॉलिटिक्स इन 2020?". *इंडिया टुडे*.
2. ↑  "विक्ट्रियस जयललिता हेल्स पीपल'स फेथ इन एआईएडीएमके". *द हिंदू*. 19 मई 2016.
3. ↑  "वी.के. शशिकला अपॉयंटेड ऐज़ एआईएडीएमके जनरल सैक्रेटरी". *द हिंदू*. 29 दिसंबर 2016.
ज्ञानेन्द्रीय-तंत्रिकाय बधिरता ("ज्ञातंब।" अंग्रेज़ी: Sensorineural Hearing Loss) एक प्रकार की श्रवण हानि है जिसमें मूल कारण आंतरिक कान या संवेदी अंग (कोक्लिया और संबंधित संरचनाएं) या वेस्टिबुलोकोक्लियर तंत्रिका (कपाल तंत्रिका) में होता है। रिपोर्ट की गई श्रवन हानि का लगभग 90% हिस्सा ज्ञातंब है। ज्ञातंब साधारणत स्थायी होता है और हल्का, मध्यम, गंभीर, गहरा या पूर्ण हो सकता है। ऑडियोग्राम के आकार के आधार पर कई अन्य वर्णनकर्ताओं का उपयोग किया जा सकता है, जैसे उच्च आवृत्ति, कम आवृत्ति, यू-आकार, नोकदार, चोटी, या समतल।

ज्ञानेन्द्रीय श्रवण हानि अक्सर क्षतिग्रस्त हुए अथवा कम कर्णावर्त बालों की कोशिकाओं के परिणामस्वरूप होती है। बाल कोशिकाएँ जन्म के समय असामान्य हो सकती हैं या किसी व्यक्ति के जीवनकाल में क्षतिग्रस्त हो सकती हैं। क्षति के बाहरी कारण अथवा भीतरी कारण हो सकते हैं, जिनमें संक्रमण और ओटोटॉक्सिक औषधियाँ शामिल हैं। ज्ञातंब का एक नित्य कारण एवं तीक्ष्ण करने वाला कारक लम्बे समय तक पर्यावरणीय शोर की बीच रहना है। इसे या शोर-प्रेरित श्रवण हानि भी कहा जाता है। एक बहुत तेज आवाज जैसे बंदूक की गोली या बम विस्फोट के संपर्क में आने से शोर-प्रेरित श्रवण हानि हो सकती है। लम्बे समय तक उच्च मात्रा में हेडफ़ोन का उपयोग करना, या नियमित रूप से ऊँचे शोर वाले वातावरण में होना, जैसे कि शोरगुल वाला कार्यस्थल, खेल आयोजन, संगीत कार्यक्रम और शोर वाली मशीनों का उपयोग करने से भी शोर-प्रेरित श्रवण हानि का जोखिम हो सकता है।
ट्रैकमैन जिसे गैंगमैन भी कहा जाता हैं, भारतीय रेलवे के समुह घ (ग्रुप डी) के इंजीनियरिंग डिपार्टमेंट का एक पद है जिसमें व्यक्ति को रेलवे ट्रैक के रखरखाव का काम करना पड़ता हैं । इसकी 4 ग्रेड होती हैं ट्रैक मैन ग्रेड 1 को मेट कहा जाता है जो गैंगमैन से कार्य करवाता है ट्रैक पर उनका ध्यान रखता है तथा उनकी हाजिरी लगाता है तथा तथा अपने बीट का मालिक होता है जिसे जमादार भी कहा जाता है ट्रैक मैन ग्रेड 2 को की मैन कहा जाता है जो रोज अपने 8 किलोमीटर के बीट फेरा लगाता है तथा जमादार की अनुपस्थिति पर वह भी जमादार होता है इसके अलावा ट्रैक मैन ग्रेड थर्ड और फोर्थ को गैंगमैन कहा जाता है जिसका काम ट्रैक के बटे चढ़ाना ट्रैक पर घास उखाड़ना ट्रैक की पेट्रोलिंग करना तथा ट्रैक में उपस्थित मौजूदा सामान जैसे लाइनर कुंडा स्लीपर आदि बदलना जैसे काम करने पड़ते हैं इसके अलावा इंजीनियरिंग डिपार्टमेंट के अंतर्गत आने वाले लेवल क्रॉसिंग फाटक पर ड्यूटी करना होता है गैंगमैन का कार्य बहुत हार्ड होता है तथा गैंगमैन सर्दी धूप बरसात सभी मौसम में अपनी ड्यूटी करता है।

गैंगमैन की प्रारंभिक सैलरी 18000(1800 GP) है जिसे बेसिक कहा जाता है इसके अलावा गैंगमैन को महंगाई भत्ता , परिवहन भत्ता, ट्रैक रखरखाव के लिए रिस्क तथा हार्डशिप एलाउंस, यात्रा भत्ता ,नाइट ड्यूटी एलाउंस दी दिए जाते हैं। इसकेेे अलावा ओवर टाइम अलाउंस दिया जाता है।

प्रतिवर्ष 3 परसेंट का इंक्रीमेंट भी मिलता ह।इसके अलावा कुछ गैंगमन pwi के ट्राली या ठेले को ठलने का काम भी करते है जिन्हे ठेलेवाला (पानीमार) भी कहा जाता हैं जो pwi जब अपने इलाके की इंस्पेशन करते ह तो उस्का ठेला ठेलता ह बाकी दिन pwi के साथ रहता है ।

ैँ
**छोटा जिला** पेरू में छोटा प्रांत में उन्नीस  जिलों में से एक है।.यह पेरू के उत्तरी अंडियन क्षेत्र में प्रांत के मध्य भाग में स्थित है। इसकी राजधानी समुद्र तल से 2,388 मीटर ऊपर और कजामार्का के उत्तर में 150 किमी, या चिकलेयो के पूर्व में 219 किमी पूर्व में एकुन्टो के पठार पर स्थित है।

इतिहास
------

छोटा का पूर्व-इंकान इतिहास स्पष्ट रूप से मोचिका चाविन के प्रभाव को दर्शाता है; मिगुएल कैंपबेल डी बाल्बोआ ने अपने *मिसेलनिया अंटार्कटिका* में अपने भगवान छोटा को "महान प्रतिभा और महान वीरता के व्यक्ति" के रूप में वर्णित किया - विशेष रूप से एकुन्टो पठार का उल्लेख करते हुए। उनके वंशजों में से एक ने भी यह नाम रखा था। स्पैनिश विजय ने स्थानीय लोगों को एक अव्यवस्थित और विद्रोही अवस्था में पाया।

चिली के साथ युद्ध के दौरान, सैन पाब्लो की लड़ाई के बाद जब अरुकेनियन ने छोटा में प्रवेश किया, लोगों ने कोलपामायो के पानी को जहर देने का फैसला किया। चिली ने 29 अगस्त, 1882 को सैन पाब्लो में हुई हार के प्रतिशोध में छोटा को जलाने का आदेश दिया। हजारों घर गिर गए, और चर्च जल गया, हालांकि उनके संरक्षक संत, मारिया इनमाकुलादा की मूर्ति को बचा लिया गया था।

छोटा इंकान के माध्यम से पूर्व-इंका अवधि की तारीखें हैं। यह 1 नवंबर 1559 को स्थापित किया गया था और 1777 में "ऑल सेंट्स" नाम के साथ हुआम्बो जिले का हिस्सा बन गया। 12 जनवरी, 1821 को छोटा को स्वतंत्र घोषित किया गया। होरासियो विलानुएवा ने 6 फरवरी, 1821 को मेयर इनोसेंट कंसार के तहत इसे "प्रांत" का दर्जा दिया और 
संरक्षित के दौरान डॉन जोस डी सैन मार्टिन द्वारा अनंतिम दर्जा प्रदान किया गया।

त्योहार
-------

मुख्य त्यौहार सैन जुआन है, जो 24 जून को आयोजित होता है; कोसो "एल विज़कैनो" में बुलफाइट प्राथमिक आकर्षण है। संरक्षक पर्व सांता रोजा डी लीमा छोटा के कैबराकांचा जिले में होता है, और 30 अगस्त को मनाया जाता है।

रोंडा कैम्पेसिनो
----------------

इतिहास लॉस रोन्डरोस कैम्पेसिनो छोटा में शुरू हुआ और कजमार्का के कई हिस्सों में फैल गया है। छोटा अपने कई समुदायों में सतर्कता संगठनों की तरह "पड़ोस की निगरानी" के लिए जाना जाता था। हालांकि, स्थानीय सरकार द्वारा मान्यता प्राप्त होने के लिए रोन्डरोस कैम्पेसिनो के पहले समूह के रूप में कुयुलमाल्का को श्रेय मिला।

संदर्भ
------

1. ↑  Instituto Nacional de Estadística e Informática. *Banco de Información Distrital Archived अप्रैल 23, 2008 at the Wayback Machine*. Retrieved April 11, 2008.

  

निर्देशांक: 6°33′37″S 78°38′59″W﻿ / ﻿6.5602°S 78.6497°W﻿ / -6.5602; -78.6497